Ngə́ mə nə á məku, amalá ai ma ! Ngə́ mə nə á sááŋ, mə təge bɛ́dē ńlō á yób ai ósɔ́n mə̄ nə́ ńdzyéán ai wá á túd ai ḿból mə nɔdɔ́ ázōé dámā étēde. 16Ńgə́ mə̄ bɛ́de ńlō á yób, hə wakə fɔ́ɔ́ watsídan ma anə́ zə̄, o dúgán fɔ̄ɔ̄ bǎd tádi ai ma endə́gə́lə ákyái étām, 17wawómolo bəbə̂ bə́ mam bóe á nyɔ́l dzama, hə o dúdúgan bulǔ wōg ólún ai ma, hə miǹkunda míńkán bəzimbi mí fɔlɔgan ású yə̄ nâ bálúman ai ma. 18Asú dzé fɔ̄ɔ̄ ó ngákúli ma âbum nāná ? Ngə́ mə̄ ngáwú tə́, ngə́ dís mod də́dā á ndzí kig ma yén. 19Ngə́ mə nə tə́ hə anə́ mā ndzí yǎ kig nyǐŋ tɔ eyɔŋ, ngə́ mə̄ ngákwí fɔ̄ɔ̄ âbǔm nāná mə lodó fə hə á sɔŋ. 20Yə məlú mə́ ényiŋ máma mə́ nə abím abuí tē ? Á tám tə́ ma dzogě nā, á kódógo ma babi, mə́ tam tə́ bɔ anə́ má vəbə tsətsad, 21ósúsúa yə nə́ makə fɔ́ɔ́ ékəkə́ə́ á ńnam díbi étēde ai á díbī áwū, 22á ńnam məléndē mə́ kídí mə́ nə́ díbī alú á zig, ḿfág yā díbī áwú láyali ebúlú ngádzángá, é vóm ḿfyɛ ó nə́ díbī álú á kūlúd.